EkBass/fiwiki-20250220-pages-articles huggingface dataset:
Hiuskarvan varassa (näytelmä)

Hiuskarvan varassa on saksalaisen Paul Pörtnerin vuonna 1963 kirjoittama näytelmä, alkuperäiseltä nimeltään Scherenschnitt. Näytelmä on komediallinen ”kuka sen teki” -murhamysteeri, jossa katsojat ovat mukana ratkaisemassa murhaajan henkilöllisyyttä. Näytelmä on käännetty 30 kielelle, ja sen on nähnyt yli 14 miljoonaa katsojaa. Näytelmästä tehty amerikkalainen versio Shear Madness näyteltiin 40 vuoden ajan vuoteen 2020 saakka Bostonissa. Washingtonin Kennedy Centerissä näytelmää on esitetty yli 14 000 kertaa. Loppuvuodesta 2024 näytelmän suomalainen versio esitettiin Tampereen Teatterin näyttelijöillä Tuulensuun Palatsissa. ==Lähteet== ==Aiheesta muualla== Luokka:Saksalaiset näytelmät
Põllumeeste Kogud

Põllumeeste Kogud oli Virossa toiminut agraaripuolue, joka perustettiin vuonna 1920 Maaliit -puolueen seuraajaksi. Põllumeeste Kogud syntyi maanviljelijöiden alueellisten kongressien pohjalta. Se oli Viron suosituin puolue vuoden 1923 riigikogun vaaleissa ja toiseksi suosituin vuosina 1920,1926 ja 1929. Puolueella oli keskeinen asema koalitiohallituksia muodostettaessa. Puolueen jäseniä olivat muiden muassa Konstantin Päts, Johan Laidoner, Jaan Teemant ja Kaarel Eenpalu. Vuoden 1929 riigikogun vaalien jälkeen Põllumeeste Kogudin toiminta loppui, kun se yhdistyi asutustilallisten puolueen kanssa, ja perustettiin yhdistynyt talonpoikaispuolue. == Lähteet == Luokka:Viron puolueet Luokka:Agraaripuolueet
Ruud Jacobs

Rudolf “Ruud” Jacobs (3. toukokuuta 1938 – 18. heinäkuuta 2019) oli alankomaalainen jazzbasisti, multi-instrumentalisti ja musiikkituottaja.Eugene Chadbourne, Ruud Jacobs AllMusic, viitattu 16.11.2024 Ruud Jacobs All About Jazz, viitattu 16.11.2024 Ruud Jacobs Superjam, 2004 JazzWax 28.5.2021, viitattu 16.11.2024 Jacobs oli jazzmuusikko Pim Jacobsin nuorempi veli. Hän oli tuottelias levyttäjä 1950-luvulta lähtien. Jacobs omaksui vaikutteita Ray Brownilta, Jimmy Blantonilta, Oscar Pettifordilta ja Paul Chambersilta. Hän kuului Newport International Bandiin ja soitti Brysselin maailmannäyttelyssä (1958). Jacobs soitti muiden muassa veljensä, Rita Reysin, Bernt Rosengrenin, Albert Mangelsdorffin, Duško Gojkovićin, Herbie Mannin, Wessel Ilckenin ja Tony Scottin kanssa. Jacobs oli yksi Jan Akkermanin albumin Aranjuez (1978) tuottajista. Hän työskenteli tuottajana myös veljelleen, Rita Reysille, Hank Jonesille, Laura Fygille ja The Buffoonsille. == Lähteet == == Aiheesta muualla == * Luokka:Alankomaalaiset jazzmuusikot Luokka:Jazzkontrabasistit Luokka:Alankomaalaiset musiikkituottajat Luokka:Vuonna 1938 syntyneet Luokka:Vuonna 2019 kuolleet
Thon

Thon on muun muassa seuraavien henkilöiden sukunimi: * Harald Thon (1954–2019), norjalainen suunnistaja * Konstantin Ton, saks. Konstantin Thon (1794–1881), saksalaissyntyinen venäläinen arkkitehti * Olaf Thon (s. 1966), saksalainen jalkapalloilija * Olav Thon (1923–2024), norjalainen yritysjohtaja, Norjan rikkaimpia henkilöitä * Siegrun Siegl, ent. Thon (s. 1954), itäsaksalainen yleisurheilija, viisiottelun olympiavoittaja * Øyvin Thon (s. 1958), norjalainen suunnistaja == Lähteet ==
Wessel Ilcken

Wessel Ilcken (1. joulukuuta 1923 Hilversum – 13. heinäkuuta 1957) oli alankomaalainen jazzrumpali.Wessel Ilcken Drummerszone, viitattu 16.11.2024 Wessel Ilcken NLDiscografie.nl, viitattu 16.11.2024 Ilcken oli Rob Madnan trion jäsen. Hän meni naimisiin Rita Reysin kanssa ja myös teki tämän kanssa musiikillista yhteistyötä. Herbie Mann julkaisi Wessel Ilckenin trion kanssa vuonna 1956 albumin Herbie Mann with the Wessel Ilcken Trio.Herbie Mann with the Wessel Ilcken Trio AllMusic, viitattu 16.11.2024 == Lähteet == Luokka:Alankomaalaiset jazzmuusikot Luokka:Jazzrumpalit Luokka:Vuonna 1923 syntyneet Luokka:Vuonna 1957 kuolleet
August Kaulén

August Kaulén (18. elokuuta 1888 Tampere – 17. marraskuuta 1934 Hämeenlinna) oli suomalainen juristi ja Hämeenlinnan pormestari.Pormestari August Kaulén, Aamulehti, 18.11.1934, nro 312, s. 4, Kansalliskirjaston digitaaliset aineistot. Viitattu 16.11.2024 Kaulén tuli ylioppilaaksi Tampereen suomalaisesta yhteiskoulusta 1909. Hän suoritti oikeustutkinnon vuonna 1912 ja hän sai varatuomarin arvon 1915. Hämeenlinnan kaupungin pormestariksi Kaulén nimitettiin v. 1917 ja hän oli tässä virassa kuolemaansa saakka. Kaulén kuoli pitkän sairauden jälkeen 46-vuotiaana marraskuussa 1934. == Lähteet == Luokka:Suomalaiset juristit Luokka:Hämeenlinnan pormestarit ja kaupunginjohtajat Luokka:Vuonna 1888 syntyneet Luokka:Vuonna 1934 kuolleet
Bostan

Bostan () on kaupunki ja Ellikqalan piirin hallinnollinen keskus Uzbekistaniin kuuluvassa Karakalpakstanin tasavallassa. Se sijaitsee Amudarjan oikealla rannalla 140 kilometriä tasavallan pääkaupungista Nukusista kaakkoon. Kaupungissa oli 14 400 asukasta vuonna 2016. Vuonna 1983 perustetun kaupungin asukkaat ovat etupäässä karakalpakkeja ja uzbekkeja. Siellä on puuvilla- ja tekstiiliteollisuutta. Bostanissa toimii Uzbekistanin tiedeakatemian kasvitieteen instituutin osasto ja kasvitieteellinen puutarha. Bostanin lähistöllä sijaitsee useita muinaisia linnoituksia kuten Topıraq qala, Qızıl qala, Ayaz qala, Qırıq Qız qala ja Úlken Gúldirsin. Kaupungissa on pieni arkeologinen museo ja matkailupalveluja. ==Lähteet== Luokka:Karakalpakstan Luokka:Uzbekistanin kaupungit
Bernt Rosengren

Bernt Åke Rosengren (24. joulukuuta 1937 Tukholma – 14. tai 15. toukokuuta 2023) oli ruotsalainen jazzmuusikko, jonka instrumentti oli tenorisaksofoni.Alex Henderson, Bernt Rosengren AllMusic, viitattu 16.11.2024 A tribute to Bernt Rosengren Fasching, viitattu 16.11.2024 Rosengren alkoi saada tunnettavuutta 19-vuotiaasta lähtien Jazz Club 57 -kvintetin jäsenenä. 21-vuotiaana hän edusti Ruotsia Newport Jazz Bandissa Yhdysvalloissa. Rosengren omaksui huomattavia vaikutteita Sonny Rollinsilta. Hän saavutti suosiota muiden muassa albumeillaan Stockholm Dues (1965), Improvisations (1969) ja Notes from Underground (1974). Hän soitti Roman Polanskin ensimmäisessä täyspitkässä elokuvassa Veitsi vedessä. Rosengren soitti 1960-luvun puolessavälissä Thad Jonesin kanssa George Russellin johtamassa sekstetissä. Hänen muita yhteistyökumppaneitaan olivat Lars Gullin, Don Cherry, Doug Raney, Horace Parlan, Rolf Ericson, Krzysztof Komeda, Chet Baker ja Niels-Henning Ørsted Pedersen. Rosengren myös soitti Sevda-yhtyeessä ja perusti oman big bandinsa. Hän jatkoi esiintymistä ja levyttämistä 2010-luvulle saakka. Rosengren voitti viidesti Gyllene Skivan -palkinnon. Hän sai myös Illis quorum -mitalin.Missa inte jazzlegendaren Bernt Rosengren Östersunds-Posten 9.2.2011, viitattu 16.11.2024 == Lähteet == Luokka:Ruotsalaiset jazzsaksofonistit Luokka:Vuonna 1937 syntyneet Luokka:Vuonna 2023 kuolleet
Ramotswa

Ramotswa () on kylä Botswanan South-East Districtissä ja tämän alueen hallinnollinen keskus. Ramotswa sijaitsee linnuntietä 24 kilometriä pääkaupunki Gaboronen keskustasta etelään. Ramotswan väkiluku (VL2022) on 33 271 (2011: 28 952 as.). Väestön valtaosa kuuluu baleti-heimoon, joka on yksi Botswanan pääheimoista. Köppenin ilmastoluokituksessa Ramotswa kuuluu kuumaan aroilmastoon (BSh). Vuoden keskilämpötila on 20,5 °C ja keskimääräinen vuosisademäärä yltää 441 millimetriin. Marras-helmikuussa eli paikallisen kesän kuukausina kuukauden keskilämpötila on noin +25 °C. Kesä-heinäkuussa (eli eteläisen pallonpuoliskon talvella) keskilämpötila putoaa 13-14 Celsius- asteen tietämille. == Lähteet == == Aiheesta muualla == Luokka:Botswanan kaupungit
Aino Kerola

Aino Kyllikki Kerola (s. 6. tammikuuta 1942 Rovaniemi) on suomalainen näyttelijä. == Ura == Aino Kerolan vanhemmat olivat rakennusurakoitsija Ilmari Kerola ja kansakoulunopettaja Maija Yliraudanjoki. Kerola pääsi Suomen teatterikouluun vuonna 1963. Näyttelijän työnsä hän aloitti Varkauden Teatterissa 1967–1969. Kerola jatkoi näyttelijänä Lappeenrannan kaupunginteatterissa vuodesta 1975 aina vuoteen 2005, jolloin hän jäi eläkkeelle.Teatterin maailma 1965, s. 215Suomen teatterit ja teatterintekijät 1983, s. 218 Kerolan rooleista mainittakoon Anu (Anu ja Mikko), Nataša (Sota ja rauha), Helena (Kaunis Helena), Martta (Nummisuutarit) ja rouva Piper (Lily Piper yllättää).Suomen teatterit ja teatterintekijät 1993, s. 213 Vuonna 1985 Kerola näytteli rouva Potrasen roolin Markku Onttosen kansankomediassa Hirvikeikka. == Lähteet == * * * === Viitteet === Luokka:Suomalaiset näyttelijät Luokka:Vuonna 1942 syntyneet Luokka:Elävät henkilöt
Jänisten laskenta

Jänisten laskenta (Преброяване на дивите зайци, Prebrojavane na divite zaitsi) on Edvard Zaharievin ohjaama bulgarialainen komediaelokuva vuodelta 1973. Sen pääosissa näyttelevät Isaac Fintsi, Todor Kolev, Nikola Todev ja Filip Trifonov. Virkaintoinen paikallisvirkamies antaa määräyksen, että alueen jänisten lukumäärä on saatava selville. Kaikkien kynnelle kykenevien miesten on ryhdyttävä toimeen, mutta kukaan ei todellisuudessa halua jättäytyä oikeista töistään pois mokoman asian takia. Rangaistuksen uhalla kaikki saadaan kuitenkin hankkeeseen mukaan, ja kylän muu elämä pysähtyy kun miehet harhailevat metsässä. Yhtään jänistä ei saada kiinni, mutta hankkeen päättymistä on syytä juhlia rankasti. Elokuva esitettiin Suomen televisiossa keväällä 1975. Helsingin Sanomien Rauno Harjun mielestä Jänisten laskenta on sympaattinen pikkufilmi, jollaisen parissa istuu ihan mielikseen. ”Se ei pyri korkeuksiin eikä vilkuile sivuilleen vaan tarpoo tasaisesti omaa sarkaansa.” ==Lähteet== Luokka:Bulgarialaiset elokuvat Luokka:Vuoden 1973 elokuvat Luokka:Komediaelokuvat
Shomanay

Shomanay () on kaupunki ja Shomanayn piirin hallinnollinen keskus Uzbekistaniin kuuluvassa Karakalpakstanin tasavallassa. Se sijaitsee Amudarjan vasemmalla rannalla lähellä Turkmenistanin rajaa 75 kilometriä tasavallan pääkaupungista Nukusista länteen. Kaupungissa oli 14 000 asukasta vuonna 2016. Seutu oli aikoinaan tiheään asuttua, mutta Amudarjan muutettua kulkuaan se muuttui aavikoksi. Uudet asukkaat saapuivat 1940-luvulla. Nykyinen kaupunki on perustettu vuonna 1983. Kaupungin läpi kulkee Shomanayn kanava. Siellä on puuvilla- ja rakennustarviketeollisuutta. ==Lähteet== Luokka:Karakalpakstan Luokka:Uzbekistanin kaupungit
Selkämuuritalo

Selkämuuritalo () on englantilainen 1800-luvun alupuolen työväen kaupunkirivitalo. Selkämuuritalo on kadunvarsitalo, jonka halkaisee keskeltä sydänmuuri eli pituussuuntaan kulkeva kantava seinä. Taloon kuuluu vain kadulle avautuvia päällekkäisiä huoneita. Huoneistot ovat kantavien seinien ympäröimiä ja niiden leveys on yhden huoneen leveys. Selkämuuritalon korkeus on 2 tai 3 kerrosta. == Lähteet == Luokka:Talotyypit Luokka:Asuminen
Tutkija metsässä

Tutkija metsässä (Следователят и гората, Sledovateljat i gorata) on Rangel Văltšanovin käsikirjoittama ja ohjaama bulgarialainen rikoselokuva vuodelta 1975. Sen pääosissa näyttelevät Sonja Bozhkova, Ljubomir Batshvarov ja Aleksandar Pritup. ==Juoni== Tutkintotuomari saa selvitettäväkseen murhatapauksen, jonka pääepäillyksi nousee nuori, kaunis nainen Elena. Naisen elämäntavassa on poliisia kiinnostavia epäselvyyksiã, mutta onko tyttö todella syyllinen vai yritetäänkö hänet vain lavastaa sellaiseksi? ==Vastaanotto== Helsingin Sanomien Mikael Fränti kirjoitti elokuvan televisioesityksen alla kesäkuussa 1982, ettei veteraaniohjaaja Văltšanov tee vain pinnallista rikoselokuvaa, vaan avaa herkästi vãreilevän näkökulman nuoren Elenan sielunmaisemaan. ”Pelokas ihminen on joutunut kovan maailman kyynisen pelin alttarille.” ==Lähteet== Luokka:Bulgarialaiset elokuvat Luokka:Vuoden 1975 elokuvat Luokka:Rikoselokuvat
Einar Cannelin

Gustaf Einar Ferdinand Cannelin (21. heinäkuuta 1868 Sääksmäki – 14. marraskuuta 1934 Helsinki) oli suomalainen lyseon lehtori. Hän oli nuorena tunnettu voimistelijana ja hän oli yksi ensimmäisiä koulutettuja voimistelunopettajia Suomessa.Ylioppilasmatrikkeli 1853–1899Lehtori Einar Cannelin kuollut, Helsingin Sanomat, 15.11.1934, nro 309, s. 3, Kansalliskirjaston digitaaliset aineistot. Viitattu 16.11.2024Perhe Cannelin - Familjen CannelinNaisten Ääni-hanke : Helle Kannila: tasa-arvon ja kirjastojen puolestaLehtori Einar Cannelin kuollut, Uusi Suomi, 15.11.1934, nro 309, s. 6, Kansalliskirjaston digitaaliset aineistot. Viitattu 16.11.2024 Cannelinin vanhemmat olivat filosofian tohtori, kirkkoherra, rovasti Gustaf Cannelin ja Emilia Augusta Girsén. Cannelinin isän suku polveutui Huittisten Kannilan talon isännästä Tuomaasta. Hän pääsi ylioppilaaksi 1888 Vaasan ruotsalaisesta lyseosta ja valmistui Helsingin yliopistosta voimistelunopettajaksi 1889 ja opettajakandidaatiksi 1893. Cannelin oli Savonlinnan reaalilyseossa voimistelun kollegana 1892–1906 ja hän toimi myös hierojana Savonlinnan kylpylässä. Cannelinin täytyi sitten vakavan lihasrappeumasairauden takia siirtyä kasvi- ja eläinopin opettajaksi. Hän menetti sairauden seurauksena kävelykykynsä joutuen lopulta pyörätuoliin. Hän oli Oulun lyseon luonnonhistorian ja maantieteen kollegana 1905–1906 ja Tampereen klassillisen lyseon luonnonhistorian ja maantieteen nuorempana lehtorina 1906–1920. Eläkkeellä ollessaan hän antoi vielä yksityistunteja. Vuodesta 1923 lähtien Cannelin asui vaimonsa kanssa Helsingissä. Einar Cannelin oli naimisissa vuodesta 1895 Karin Sahlanin (s. 1873) kanssa. Heillä oli poika ja kolme tytärtä, joista vanhin oli kirjastoneuvos Helle Kannila. == Julkaisuja == * Parasitismen inom djurriket, pro gradu-tutkielma. Helsingin yliopisto 1892 Helda : Parasitismen inom djurriket * Gymnastikens teori enligt V. Heikels föreläsningar. 1-2; anteckningar utgifna af E. Cannelin. Utgifvaren, Helsingfors 1895 == Lähteet == == Aiheesta muualla == * Tällainen muisto minulla on vanhemmistani. Helle Kannilan kirjoituksesta teoksessa Vanhempani. (Otava 1967) Luokka:Suomalaiset opettajat Luokka:Vuonna 1868 syntyneet Luokka:Vuonna 1934 kuolleet
Kevyt sähköajoneuvo

Kevyt sähköajoneuvo eli kevyt sähkökulkuneuvo on Suomessa ajoneuvoluokka, johon kuuluvat muun muassa sähköpotkulaudat, sähköskootterit, sähkörullalaudat ja tasapainoskootterit. Kevyt sähköajoneuvo saa lain mukaan kulkea enintään 25 km/h, ja sen moottorin nimellisteho saa olla enintään 1000 wattia. Kevyttä sähköajoneuvoa koskevat polkupyörän liikennesäännöt, eli sillä saa ajaa pyörätiellä, ja kypäräpakkoa ei ole. Kevyitä sähköajoneuvoja ei tarvitse rekisteröidä tai tyyppihyväksyä, mutta kaikki yli 25 kilogrammaa painavat kevyet sähköajoneuvot on liikennevakuutettava. Kevyissä sähköajoneuvoissa pitää olla äänimerkinantolaite. Kevyissä sähköajoneuvoissa ei ole polkimia. Sähköavusteiset polkupyörät eivät ole lain mukaan kevyitä sähköajoneuvoja, vaan ne katsotaan polkupyöriksi. == Katso myös == * Moottoroitu polkupyörä * Mopo == Lähteet == Luokka:Kaksipyöräiset ajoneuvot Luokka:Sähköajoneuvot
Koljonvirran sairaala

Koljonvirran sairaala oli Iisalmessa vuosina 1967–2018 toiminut psykiatrinen sairaala. Sairaala rakennettiin alun perin Ylä-Savon kuntien yhteiseksi B-mielisairaalaksi ja sitä hallinnoi alkuvaiheessa kuntainliitto. Lakkautushetkellä sairaala oli osa Ylä-Savon sote- kuntayhtymää. ==Historia== Vuonna 1967 valmistuneen sairaalarakennuksen suunnitteli arkkitehti Eino Tuompo. Sen lisäksi sairaalan käytössä oli vuonna 1924 valmistunut vanha kunnalliskotirakennus, joka peruskorjattiin B-mielisairaalan käyttöön uuden rakennuksen valmistumisen yhteydessä. Sairaala-alue oli ennen kunnalliskoti- ja sairaalakäyttöä kuulunut Pölkkyniemen kartanolle. Alkuvaiheessa sairaalassa oli 192 potilaspaikkaa ja se keskittyi muiden B-mielisairaaloiden tavoin vähäoireisten potilaiden pitkäaikaishoitoon. Potilaat saattoivat olla sairaalassa jopa vuosikymmeniä. Alkuvaiheessa sairaala oli usein ylipaikoilla. Sairaala sijaitsi kauniin luonnonmaiseman keskellä ja sillä oli esimerkiksi oma laboratorio, apteekki ja kanttiini. Vuodesta 1992 alkaen Koljonvirran sairaalan tehtävä muuttui ja toiminnan painopiste siirtyi pitkäaikaispotilaiden hoidosta akuuttihoitoon. 1990-luvulla Koljonvirrasta siirtyi pois sinne kuulumattomia potilasryhmiä, kuten kehitysvammaisia ja dementikkoja, joille löydettiin tarkoituksenmukaisempia hoitopaikkoja. Jo 1970-luvulla sairaalassa oli alkanut päihdekuntoutustoiminta. 2000-luvulle tultaessa potilasmäärä väheni huomattavasti eikä sairaalan toiminnan loppuvaiheessa sairaalassa hoidettu enää tahdonvastaisessa hoidossa olevia potilaita. Sairaala lakkautettiin vuonna 2018, jolloin potilaita oli enää 26. Sairaalaa korvaamaan perustettiin psykiatrinen osasto Iisalmen aluesairaalaan. Sairaalan lakkauttamisen taustalla oli myös Koljonvirran sairaalan päärakennuksen sisäilmaongelmat. Päärakennus purettiin vuonna 2021. Sairaala- alueella oleva vanha kunnalliskotirakennus ja asuntolarakennukset ovat yksityisomistuksessa. Psykiatrisen hoidon lisäksi Koljonvirran sairaala on saanut julkisuutta siitä, että siellä harjoitettiin 1980-luvulla suomalaisten urheilijoiden dopingia. Potilaiden nimiin oli tilattu veripusseja, joiden veri todellisuudessa siirrettiin potilaiden sijasta urheilijoille suorituskyvyn parantamiseksi. ==Lähteet== Luokka:Iisalmen rakennukset ja rakennelmat Luokka:Suomen psykiatriset sairaalat
Bogafjellin kirkko

Bogafjellin kirkko () on Sandnesin kunnassa Norjassa sijaitseva kivinen pitkäkirkko vuodelta 2012. ==Lähteet== ==Aiheesta muualla== Luokka:Norjan kivikirkot Luokka:Sandnes
Forsandin kirkko

Forsandin kirkko () on Sandnesin kunnassa Norjassa sijaitseva puinen pitkäkirkko vuodelta 1854. ==Lähteet== ==Aiheesta muualla== Luokka:Norjan puukirkot Luokka:Sandnes
Gandin kirkko

Gandin kirkko () on Sandnesin kunnassa Norjassa sijaitseva betoninen pitkäkirkko vuodelta 1978. ==Lähteet== ==Aiheesta muualla== Luokka:Norjan kivikirkot Luokka:Sandnes
Hanan kirkko

Hanan kirkko () on Sandnesin kunnassa Norjassa sijaitseva kahdeksankulmainen kivikirkko vuodelta 1997. ==Lähteet== ==Aiheesta muualla== Luokka:Norjan kivikirkot Luokka:Sandnes
Hølen kirkko

Hølen kirkko () on Sandnesin kunnassa Norjassa sijaitseva puinen pitkäkirkko vuodelta 1860. ==Lähteet== ==Aiheesta muualla== Luokka:Norjan puukirkot Luokka:Sandnes
Julebygdan kappeli

Julebygdan kappeli () on Sandnesin kunnassa Norjassa sijaitseva kivinen pitkäkirkko vuodelta 1957. ==Lähteet== ==Aiheesta muualla== Luokka:Norjan kivikirkot Luokka:Sandnes
Luran kirkko

Luran kirkko () on Sandnesin kunnassa Norjassa sijaitseva tiilikirkko vuodelta 1987. ==Lähteet== ==Aiheesta muualla== Luokka:Norjan kivikirkot Luokka:Sandnes
Lysen kappeli

Lysen kappeli () on Sandnesin kunnassa Norjassa sijaitseva puinen pitkäkirkko vuodelta 1961. ==Lähteet== ==Aiheesta muualla== Luokka:Norjan puukirkot Luokka:Sandnes
Riskan vanha kirkko

Riskan vanha kirkko () on Sandnesin kunnassa Norjassa sijaitseva puinen pitkäkirkko vuodelta 1877. ==Lähteet== ==Aiheesta muualla== Luokka:Norjan puukirkot Luokka:Sandnes
Riskan kirkko

Riskan kirkko () on Sandnesin kunnassa Norjassa sijaitseva kivikirkko vuodelta 1999. ==Lähteet== ==Aiheesta muualla== Luokka:Norjan kivikirkot Luokka:Sandnes
Doug Raney

Doug Raney (29. elokuuta 1956 – 1. toukokuuta 2016 KööpenhaminaMarc Myers, Jon Raney on Doug Raney JazzWax 9.5.2016, viitattu 16.11.2024 ) oli yhdysvaltalainen jazzkitaristi.Doug Raney All About Jazz, viitattu 16.11.2024 Raney oli jazzkitaristi Jimmy Raneyn poika. Hän sai opetusta Barry Galbraithilta. Hänen kehitykseensä muusikkona vaikutti hänen mukaansa ratkaisevasti myös Al Haigin tapaaminen. Raney aloitti 1970-luvun jälkipuoliskolla esiintymisen isänsä kanssa New Yorkissa ja Euroopan kaupungeissa. Raney teki 1980-luvun alusta lähtien yhteistyötä muiden muassa Dexter Gordonin, Johnny Griffinin, Louis Stewartin, Kenny Drew’n ja Clifford Jordanin kanssa. Lisäksi hän esiintyi Duke Jordanin kanssa kiertueella Japanissa. Raney teki levytyksiä eri levy-yhtiöille. Raney asui suurimman osan uransa kestosta Tanskassa ja esiintyi tuolloin vain harvoin Yhdysvalloissa. Hän teki Tanskassa myös monet levytyksistään. Raney kärsi päihdeongelmista ja viimeisinä vuosinaan keuhkosairaudesta. Veljensä mukaan hän kuoli todennäköisesti sydämen vajaatoimintaan. == Lähteet == Luokka:Yhdysvaltalaiset jazzkitaristit Luokka:Vuonna 1956 syntyneet Luokka:Vuonna 2016 kuolleet
Charles H. Gibson

Charles Hopper Gibson (19. tammikuuta 1842 lähellä Centervilleä, Maryland – 31. maaliskuuta 1900 Washington DC) oli yhdysvaltalainen demokraattisen puolueen poliitikko.GIBSON, Charles Hopper Biographical Directory of the United States Congress, viitattu 16.11.2024 Gibson valmistui Washington Collegesta ja työskenteli juristina. Hän edusti Marylandia Yhdysvaltain edustajainhuoneessa vuosina 1885–1891 ja Yhdysvaltain senaatissa vuosina 1891–1897. Aluksi hänet nimitettiin senaattiin täyttämään kuolleen Ephraim K. Wilsonin paikka. Gibsonin serkku oli poliitikko Henry R. Gibson. Gibson on haudattu Chesterfieldin hautausmaalle Marylandin Centervilleen. == Lähteet == Luokka:Yhdysvaltalaiset demokraattipoliitikot Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Vuonna 1842 syntyneet Luokka:Vuonna 1900 kuolleet
Interstate 40

Interstate 40 (I-40) on on Yhdysvaltojen Interstate-järjestelmään kuuluva moottoritie. Se on kolmanneksi pisin Interstate-tie. Interstate 80:n ja Interstate 90:n jälkeen. Se kulkee Kalifornian, Arizonan, New Mexicon, Texasin, Oklahoman, Arkansasin, Tennesseen ja Pohjois-Carolinan osavaltioiden läpi. Sen pituus on 2 556,61 mailia (4 114,46 km). Tie seuraa Oklahoma Cityyn asti lakkautettua US 66-tietä. Tien varrella olevia kaupunkeja ovat mm. Albuquerque, Oklahoma City, Little Rock, Memphis, Nashville, Knoxville ja Raleigh. 40 Luokka:Kalifornian tiet Luokka:Arizonan tiet Luokka:New Mexicon tiet Luokka:Texasin tiet Luokka:Oklahoman tiet Luokka:Arkansas’n tiet Luokka:Tennesseen tiet Luokka:Pohjois-Carolinan tiet
Morgongåva

Morgongåva on taajama Hebyn kunnassa Uppsalan läänissä Upplannin historiallisessa maakunnassa Ruotsissa. Taajamassa oli 1 476 asukasta vuonna 2021. Språktidningenin järjestämässä äänestyksessä vuonna 2022 Morgongåva valittiin Ruotsin kauneimmaksi paikannimeksi. Se tarkoittaa suomeksi huomenlahjaa ja on peräisin 1660-luvulta, jolloin kertomuksen mukaan eräs ruukinpatruuna lahjoitti rengilleen torpan, kun tämä oli ottanut vastuun ruukinpatruunan aiheuttamasta piian raskaudesta. ==Lähteet== ==Aiheesta muualla== Luokka:Ruotsin taajamat Luokka:Hebyn kunta
Henry R. Gibson

Henry Richard Gibson (24. joulukuuta 1837 Kent Island, Maryland – 25. toukokuuta 1938 Washington DC) oli yhdysvaltalainen republikaanisen puolueen poliitikko.Gibson, Henry Richard Biographical Directory of the United States Congress, viitattu 16.11.2024 Gibson aloitti uransa juristina Knoxvillessä Tennesseessä. Hän osallistui Tennesseen perustuslain säätämiskokoukseen vuonna 1870. Hän oli Tennesseen senaatin jäsen vuosina 1871–1875 ja Tennesseen edustajainhuoneen jäsen vuosina 1875–1877. Vuosina 1895–1905 Gibson edusti Tennesseetä Yhdysvaltain edustajainhuoneessa. Hän perusti Knoxville Republican -lehden vuonna 1879 ja toimitti sitten myös lehteä Knoxville Daily Chronicle. Gibson opetti lääketieteen lainsäädäntöä Tennessee Medical Collegessa vuosina 1889–1906. Gibson julkaisi kirjan Gibson’s Suits in Chancery (1891). Hän oli kirjoittajana ja neuvoa-antavana toimittajana teoksessa American and English Encyclopedia of Law and Practice. Myös Gibsonin serkku Charles H. Gibson oli poliitikko. == Lähteet == Luokka:Yhdysvaltalaiset republikaanipoliitikot Luokka:Yhdysvaltain edustajainhuoneen jäsenet Luokka:Vuonna 1837 syntyneet Luokka:Vuonna 1938 kuolleet Luokka:Yli satavuotiaiksi eläneet yhdysvaltalaiset
Tärnsjö

Tärnsjö on taajama Hebyn kunnassa Uppsalan läänissä Upplannin historiallisessa maakunnassa Ruotsissa. Taajamassa oli 1 174 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Hebyn kunta
Harbo

Harbo on taajama Hebyn kunnassa Uppsalan läänissä Upplannin historiallisessa maakunnassa Ruotsissa. Taajamassa oli 816 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Hebyn kunta
Vittinge

Vittinge on taajama Hebyn kunnassa Uppsalan läänissä Upplannin historiallisessa maakunnassa Ruotsissa. Taajamassa oli 566 asukasta vuonna 2021. Vittinge tunnetaan kattotiiliä valmistavasta tehtaastaan. ==Lähteet== ==Aiheesta muualla== Luokka:Ruotsin taajamat Luokka:Hebyn kunta
Elizabeth Hawley Gasque

Elizabeth Hawley Gasque (o.s. Elizabeth Mills Hawley; 26. helmikuuta 1886 lähellä Blythewoodia, Etelä-Carolina – 2. marraskuuta 1989 Ridgeway, Etelä- Carolina) oli yhdysvaltalainen demokraattisen puolueen poliitikko.GASQUE, Elizabeth Hawley Biographical Directory of the United States Congress, viitattu 16.11.2024 Gasque valmistui Greenville Female Collegesta vuonna 1907. Hänet valittiin miehensä Allard H. Gasquen kuoltua täyttämään tämän paikka Yhdysvaltain edustajainhuoneessa, jossa hän edusti Etelä-Carolinaa 13. syyskuuta 1938 – 3. tammikuuta 1939. Gasque ei asettunut uudelleen ehdolle. == Lähteet == Luokka:Yhdysvaltalaiset demokraattipoliitikot Luokka:Yhdysvaltain edustajainhuoneen jäsenet Luokka:Vuonna 1886 syntyneet Luokka:Vuonna 1989 kuolleet Luokka:Yli satavuotiaiksi eläneet yhdysvaltalaiset
Sowa

Sowa on suolakaivoskaupunki Central Districtin alueella Botswanan koillisosassa. Kaupunki sijaitsee linnuntietä 454 kilometriä pääkaupunki Gaboronesta pohjoiseen ja 150 kilometriä Francistownista länsiluoteeseen. Kaupunki on perustettu vuonna 1991. Kaupungin väkiluku on 2 914 (VL2022; VL2011: 3 598 as.). Sowan eli Suan suolapannu on yksi Botswanan kolmesta suuresta suolapannusta (muut ovat Ntwetwen suolapannu ja Nxain suolapannut). Sowan kaupungin asukkaista moni työskentelee tätä suolapannua hyödyntävän, vuonna 1991 perustetun Botswana Ash Ltd. (Botash) -yhtiön palveluksessa. Yhtiön keruualtaat ja tuotantolaitokset sijaitsevat noin 19 kilometriä kaupungin länsipuolella. Botswanan valtio (50%) ja eteläafrikkalainen Chlor Alkali Holdings Ltd (50%) omistavat Botash -yhtiön tasaosuuksin. Tuotteita ovat natriumkarbonaatti (eli sooda, Na2CO3) ja eri puhtausasteen vuorisuola (NaCl). Sowaan johtaa valtatieyhteys. Kaupungin eteläpuolitse kulkee kaivosteollisuutta palveleva kansallisen rautatieyhtiön (Botswana Railways) pistorata, mutta junarahdin osuus on supistunut 30 prosenttiin rautatiekuljetusten heikon saatavuuden vuoksi. Zambezian Halophytics map.jpg|Makgadikgadin suolatasangon paikkoja. Suan eli Sowan suolapannu ja Sowan kaupunki sijaitsevat suolatasangon itäosassa. Makgadigadi pans, Sodium Carbonate pans, Na2CO3. Algae causes the red. Camera at 10 000 feet altitude and ground is about 3 280 feet (1000 metres) altitude. - panoramio.jpg|Botash- yhtymän keinotekoisia soodan ja suolan tuotannon lammikoita Sowan länsipuolella. Botswanasaltpan oli 201809 lrg.jpg|Botash-yhtiön tuotantoonsa käyttämiä suolalammikoita värillisinä Suan (Sowan) suolapannun pohjoisosassa. Sowan kaupunki sijaitsee siitä itään (kuvan oikeassa osassa, klikkaa isommaksi; Landsat 8 -satelliitin OLI-laitteen kuva, 9.1.2018). Botswanasaltpan oli 2018105 lrg.jpg|Kuten edellä, mutta kuvattu 15.4.2018. == Lähteet == Luokka:Botswanan kaupungit
Språktidningen

Språktidningen on ruotsalainen kieliin ja kielitieteeseen keskittyvä aikakauslehti, joka on perustettu vuonna 2007. Lehti ilmestyy kahdeksan kertaa vuodessa. ==Lähteet== ==Aiheesta muualla== * Lehden verkkosivut Luokka:Ruotsalaiset aikakauslehdet Luokka:Ruotsin kieli
Sture Petrén

Bror Arvid Sture Petrén (3. lokakuuta 1908 Tukholma – 13. joulukuuta 1976 Geneve) oli ruotsalainen juristi ja diplomaatti. Hän toimi urallaan muun maussa Svean hovioikeuden presidenttinä ja Kansainvälisen tuomioistuimen sekä Euroopan ihmisoikeustuomioistuimen jäsenenä. Hänet valittiin Ruotsin akatemian jäseneksi vuonna 1969. ==Lähteet== Luokka:Ruotsalaiset juristit Luokka:Ruotsalaiset diplomaatit Luokka:Ruotsin akatemian jäsenet Luokka:Vuonna 1908 syntyneet Luokka:Vuonna 1976 kuolleet
Petrén

Petrén on seuraavien ruotsalaisten henkilöiden sukunimi: * Ann Petrén (s. 1954), näyttelijä * Sture Petrén (1908–1976), juristi, diplomaatti ja Ruotsin akatemian jäsen
Interstate 91

Interstate 91 ('I-91) on Interstate-tie Uuden Englannin alueella Yhdysvalloissa. Se on pääasiallinen väylä alueen länsiosissa. Tien pituus on 290,37 mailia (467,31 km), ja se jatkuu Kanadan puolella Quebecissä tienä A-55. Tie kulkee New Havenista Connecticutissa Derby Linen rajanylityspaikalle Vermontissa, kulkien Connecticutin, Massachusettsin ja Vermontin kautta. 91 Luokka:Connecticutin tiet Luokka:Massachusettsin tiet Luokka:Vermontin tiet
Benjamin Contee

Benjamin Contee (1755 Brookefield, Maryland – 30. marraskuuta 1815 Charlesin piirikunta, Maryland) oli yhdysvaltalainen poliitikko. Hän edusti Anti- Administration partyna tunnettua poliittista liittoumaa Yhdysvaltain ensimmäisessä kongressissa.Contee, Benjamin Biographical Directory of the United States Congress, viitattu 16.11.2024 Contee palveli Yhdysvaltain vapaussodassa luutnanttina ja Marylandin 3. pataljoonan kapteenina. Hän oli kongressiedustaja Yhdysvaltain edustajainhuoneessa vuosina 1789–1791, mutta ei asettunut uudelleen ehdolle vuonna 1790. Aiemmin hän oli istunut myös Siirtokuntien kongressissa. Contee opiskeli teologiaa Euroopassa ja jatkoi opintojaan palattuaan Yhdysvaltoihin. Hänet vihittiin episkopaalisen kirkon papiksi vuonna 1803. Hän työskenteli Port Tobaccon episkopaalikirkon pastorina Marylandin Charlesin piirikunnassa. Contee oli poliitikko Alexander C. Hansonin setä ja Thomas Contee Worthingtonin isosetä. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset papit Luokka:Vuonna 1755 syntyneet Luokka:Vuonna 1815 kuolleet
Arnould Massart

Arnould Massart (s. 7. lokakuuta 1956 Anderlecht) on belgialainen pianisti, säveltäjä ja sovittaja. Hän on työskennellyt jazzin, nykytaidemusiikin ja popmusiikin parissa.Arnould Massart JazzInBelgium, viitattu 17.11.2024 Massart valmistui vuonna 1978 oppiarvolla germaanisessa filologiassa. Hän opiskeli analyysiä ja sävellystä muiden muassa Mauricio Kagelin ja Luciano Berion johdolla. Massart aloitti esiintymisen Three to Get Ready -trionsa kanssa vuonna 1983. Kokoonpano julkaisi vuonna 1985 ensimmäisen albuminsa, jossa basistina toimi Philippe Aerts ja rumpalina Philippe Mobers. Massart sai vuonna 1985 myös SABAM-palkinnon big band -teoksestaan Lifestrings. Hän teki Charles Loosin kanssa yhteistyötä levyllä Harmonie du soir (1988). Massart osallistui syntetisaattorisolistina Henri Pousseurin ja Michel Butorin teoksen Déclarations d’Orage (1989) kantaesitykseen Liègen kuninkaallisen filharmonisen orkesterin kanssa. Massart on tehnyt sävellyksiä tilaustöinä eri kokoonpanoille ja esiintyjille. Hän on myös tehnyt sovituksia eri yhtyeille. Massart on esiintynyt laulaja Mauranen kanssa. Hän on opettanut Brysselin kuninkaallisessa konservatoriossa. == Lähteet == Luokka:Belgialaiset pianistit Luokka:Belgialaiset säveltäjät Luokka:Vuonna 1956 syntyneet Luokka:Elävät henkilöt
Prestiisikieli

Prestiisikieli on suurta yhteiskunnallista arvostusta nauttiva kieli, jota käytetään esimerkiksi taiteen tai tieteen kielenä. Se voi samalla olla valtion tai yhteisön virallinen kieli, mutta kaikilla prestiisikielillä ei ole virallista asemaa. Englannin kielellä on monessa maassa prestiisin asema. Prestiisikieli viittaa kieleen, jota pidetään arvostettuna ja jolla on sosiaalista painoarvoa kieliyhteisössä. Tällainen kieli liittyy usein valta- asemassa oleviin ryhmiin, joiden kielimuodoilla on korkeampi prestiisi. Prestiisikieli jakautuu kahteen pääluokkaan: avoimeen prestiisiin, joka perustuu yleisesti hyväksyttyihin normeihin, ja peitettyyn prestiisiin, joka kumpuaa tiettyjen paikallisten kulttuurien ja sosiaalisten suhteiden arvostuksesta. == Lähteet == Luokka:Kielitiede
Bo Holten

Bo Holten (s. 1948) on tanskalainen säveltäjä, kapellimestari ja kuoronjohtaja. Hän on tullut tunnetuksi vanhan musiikin kuorojen johtajana ja myös johtanut usein kantaesityksiä.Bo Holten Wise Music Classical, viitattu 17.11.2024 Bo Holten Musica Ficta, viitattu 17.11.2024 Holten opiskeli musiikkitiedettä Kööpenhaminassa ja fagotinsoittoa Royal Academy of Musicissa. Tämän jälkeen hän työskenteli musiikinopettajana ja kriitikkona eri lehdissä Kööpenhaminassa. Holten perusti vuonna 1979 Ars Nova Copenhagenin, jonka kanssa hän on levyttänyt sekä vanhaa musiikkia että nykytaidemusiikkia. Myöhemmin hän perusti Musica Fictan. Holten oli vuosina 1991–2007 BBC Singersin vieraileva kuoronjohtaja ja vuosina 2007–2012 Vlaams Radiokoorin pääkuoronjohtaja. Lisäksi hän on johtanut muun muassa Ruotsin radion kuoroa, Alankomaiden kamarikuoroa ja Chamber Choir Irelandia. Kapellimestarina Holten on johtanut useimpia Tanskan ammattimaisia sinfoniaorkestereita. Hän on johtanut sekä omien teostensa että muiden säveltäjien teosten esityksiä. Holtenin sävellystuotannossa tärkeässä asemassa ovat kuoroteokset. Hänen muuhun tuotantoonsa kuuluu muun muassa sinfonioita, konserttoja, oopperoita, kamarimusiikkia ja elokuvamusiikkia. Holten oli Valtion musiikkineuvoston jäsen vuosina 1979–1983 ja Valtion taideneuvoston musiikkikomitean puheenjohtaja vuosina 1990–1993. == Lähteet == Luokka:Tanskalaiset säveltäjät Luokka:Elokuvasäveltäjät Luokka:Tanskalaiset oopperasäveltäjät Luokka:Kuoronjohtajat Luokka:Tanskalaiset kapellimestarit Luokka:Vuonna 1948 syntyneet Luokka:Elävät henkilöt
The Point

The Point on Malmön toiseksi korkein pilvenpiirtäjä. Se valmistui vuonna 2020. Toimistokäyttöön tarkoitetussa The Pointissa on 29 kerrosta ja sen korkeus on 110 metriä. Rakennuksen suunnittelusta vastasi Krook & Tjäder Architects, ja pääurakoitsijana toimi PEAB. Julkisivurakentamisesta vastasi KG Constructions Group. ==Lähteet== Luokka:Ruotsin tornitalot Luokka:Malmön rakennukset ja rakennelmat Luokka:Pilvenpiirtäjät
Kaarlo Reinhold Ignatius

Kaarlo Reinhold Ignatius (2. tammikuuta 1876 Iisalmi – 11. toukokuuta 1953 Mikkeli) oli suomalainen lääkäri, joka sai lääkintöneuvoksen arvonimen. Ignatiuksen vanhemmat olivat kollegiasessori Gustaf Fredrik Ignatius ja Selma Lagus. Hänne puolisonsa vuodesta 1905 oli Selma Karolina Karlsson. Ignatius tuli ylioppilaaksi Kuopion lyseosta 1894 ja valmistui lääketieteen kandidaatiksi 1899 ja lisensiaatiksi 1903. Hän teki useita opintomatkoja Saksaan ja Skandinaviaan. Valmistuttuaan hän toimi kunnanlääkärinä muun muassa Alavudella, Töysässä, Kuortaneella ja Ähtärissä vuoteen 1907. Kajaanin yleisen sairaalan lääkäri Ignatius oli 1907–1925 ja Mikkelin lääninsairaalan ylilääkäri 1925–1946. Hän oli myös muun muassa Kajaanin kaupunginvaltuuston jäsen 1910–1922. Lääkintöneuvoksen arvonimen Ignatius sai 1947. Viitattu 17.11.2024 (ei-vapaa) == Lähteet == ==Aiheesta muualla== * K.R. Ignatiuksen muistelmia Kajaanin yleisestä sairaalasta ja katkelma G. Enwaldin artikkelista Kajaanin vanhimmista sairaaloista, Mikkeli, 1948 (jäljennös käsikirjoituksesta, ei kuvia), 55 lehteä Luokka:Suomalaiset lääkärit Luokka:Kajaanin kaupunginvaltuutetut Luokka:Vuonna 1876 syntyneet Luokka:Vuonna 1953 kuolleet
Aptronymia

Aptronymia tai aptonymia tarkoittaa tilannetta, jossa henkilön nimi kuvaa hyvin kantajansa luonnetta tai ammattia. Yhteys voi olla sattumaa tai tehokeino esimerkiksi kirjallisuudessa. Käsitettä alettiin käyttää englanninkielisessä lehdistössä 1910-luvulla. Sanan alkuosa apt viittaa sopivuuteen, ja r-kirjain lienee lisätty, jotta sanasta on saatu patronyymin anagrammi. ==Esimerkkejä== * Michael Ball, jalkapalloilija * Timo Boll, pöytätennispelaaja * Per Bolund, asuntoministeri (ruots. bo, 'asua') * Usain Bolt, pikajuoksija (eng. lightning bolt, 'salama') * Margaret Smith Court, tennispelaaja (eng. court, 'tenniskenttä') * Elmer Diktonius, runoilija (ruots. dikt, 'runo') * Georges-Eugène Haussmann, kaupunkisuunnittelija (saks. Haus, 'talo' ja Mann 'mies') * Arno Kasvi, ylipuutarhuri * Harras Kyttä, sisäministeri * Li Ka-shing, miljardööri (eng. ka-ching, rahantuloon viittava huudahdus) * George McGovern, senaattori (eng. govern, 'hallita') * Chris Moneymaker, pokeriammattilainen (eng. moneymaker, 'rahantekijä') * Pekka Pouta, meteorologi * Sarah Sjöström, uimari (ruots. sjö, 'meri' tai 'järvi' ja ström, 'virtaus') * Niels Steensen, geologi (tansk. sten, 'kivi') * William Wordsworth, runoilija (eng. word, 'sana' ja worth, 'arvoinen') ===Fiktiivisiä=== * Marty McFly (eng. fly, 'lentää') * Kelju K. Kojootti * Kulta-Into Pii * Kroisos Pennonen * Lucky Luke * Max Payne (eng. maximum, 'enimmäis-' ja pain 'kipu') * Rodion Romanovitš Raskolnikov (ven. raskolnikov, 'hajottaja') * Alan Wake (eng. awake, 'hereillä') ==Lähteet== Luokka:Semantiikka Luokka:Henkilönnimet
Växjön pienkoneturma

Växjön pienkoneturma oli Ruotsin Växjössä 15. lokakuuta 1979 sattunut lento- onnettomuus, joka vaati neljän suomalaisen hengen. Beechcraft Baron -pienkoneen veteensyöksyssä surmansa saivat G. A. Serlachius -yhtiön paperiteollisuuden johtaja Tor W. Strang, Kankaan paperitehtaan johtaja Timo Vainio ja myyntipäällikkö Christer Jensen sekä koneen jämsäläinen ohjaaja ja omistaja Kaarlo Tuorila. Kone oli lähtenyt Kuoreveden Hallista kello 8.30 aamulla. Kello 11 paikkeilla, noin kahdeksan kilometrin päässä määränpäästä Kronobergin lentokentästä, ohjaaja Tuorila ilmoitti lähestyvänsä sakeassa sumussa kiitotietä mittarilennossa. Sen jälkeen yhteys koneeseen katkesi. Kone löydettiin tunnin etsintöjen jälkeen pudonneena Helgasjön-järveen ja kaikkien koneessa olleiden todettiin kuolleen. Kone oli menettänyt sumussa liikaa korkeuttaan ja törmännyt puuhun noin 700 metriä ennen kiitotien alkua, jolloin koneen toinen siipi oli irronnut. ==Lähteet== Luokka:Lento-onnettomuudet Ruotsissa Luokka:Vuoden 1979 lento-onnettomuudet Pienkoneturma
The McCoys

The McCoys oli vuonna 1962 perustettu yhdysvaltalainen yhtye. Se saavutti kotimaassaan ykköshitin ensisinglellään ”Hang On Sloopy”. McCoysin toinen kymmenen myydyimmän joukkoon noussut kappale oli ”Fever”. Top 40:een ylsi Ritchie Valens -laina ”C’Mon, Let’s Go”. McCoys aloitti uransa teinipopyhtyeenä, mutta 1960-luvun lopulla se alkoi esittää psykedeelistä ja progressiivista rockia. Yhtye hajosi vuonna 1969. Suurin osa sen jäsenistä siirtyi 1970-luvun alussa Johnny Winterin taustayhtyeeseen. Jäsenistä Rick Derringer teki menestyksekkään soolouran hard rockin esittäjänä. == Lähteet == Luokka:Yhdysvaltalaiset rockyhtyeet Luokka:Yhdysvaltalaiset popyhtyeet Luokka:1960-luvun rockyhtyeet ja -artistit
Miika Keski-Petäjä

Miika Keski-Petäjä (s. 14. toukokuuta 1994) on suomalainen pesäpalloilija. Keski-Petäjä on Kannuksen Uran kasvatti ja edustaa tällä hetkellä Superpesiksessä pelaavaa Sotkamon Jymyä. Hänen sopimuksena Sotkamon Jymyn kanssa on voimassa kauden 2026 loppuun saakka. Keski-Petäjä on pelipaikaltaan lukkari. Urallaan Keski-Petäjä on pelannut 78 Superpesiksen runkosarjaottelua Seinäjoen JymyJussien, Alajärven Ankkureiden ja Vimpelin Vedon paidoissa. Ykköspesiksen runkosarjaa hän on pelannut 189 ottelun verran Oulun Lipossa, Ylivieskan Kuulassa ja Lievestuoreen Kisassa. Superpesiksen runkosarjassa Keski-Petäjä on lyönyt 1+8=9 juoksua, tuonut 17 juoksua ja kerännyt 134 kärkilyöntiä. Pudotuspeliotteluita (ylemmät ja alemmat) on kertynyt yhteensä 16 kappaletta. Näissä otteluissa hän on lyönyt 1+4=5 juoksua, tuonut 9 juoksua ja kerännyt 41 kärkilyöntiä. Ykköspesiksen puolella runkosarjassa Keski-Petäjä on lyönyt 21+48=69 juoksua, tuonut 170 juoksua ja kerännyt 712 kärkilyöntiä. Pudotuspeleissä hän on pelannut yhteensä 20 ottelua, joissa hän on lyönyt 0+6=6 juoksua, tuonut 17 juoksua ja kerännyt 79 kärkilyöntiä. Tilastot päivitetty 17.11.2024. Miika Keski-Petäjän pikkuveli Markus Keski-Petäjä edustaa Superpesiksessä pelaavaa Kempeleen Kiriä. == Lähteet == Luokka:Suomalaiset pesäpalloilijat Luokka:Vuonna 1994 syntyneet Luokka:Elävät henkilöt
Cheryl Hines

Cheryl Hines (s. 21. syyskuuta 1965 Miami Beach, Florida, Yhdysvallat) on yhdysvaltalainen näyttelijä ja ohjaaja, joka on näytellyt esimerkiksi HBO:n komediasarjassa Jäitä hattuun (2000–2024) ja ABC:n komediasarjassa Lähiöunelmia (2011–2014). Valkokankaalla hän on esiintynyt muun muassa elokuvassa Runaway Vacation (2006). Hines on ollut vuodesta 2014 lähtien naimisissa Kennedyn klaaniin kuuluvan Robert F. Kennedy Jr.:n kanssa. ==Lähteet== Luokka:Yhdysvaltalaiset näyttelijät Luokka:Vuonna 1965 syntyneet Luokka:Elävät henkilöt
Beynew

Beynew () on kylä ja Beynewin piirin hallinnollinen keskus Mañğıstawin alueella Kazakstanissa. Se sijaitsee aavikolla 429 kilometriä alueen pääkaupungista Aqtawista koilliseen. Kylässä oli 55 000 asukasta vuonna 2021. Vuonna 1916 perustettu paikkakunta alkoi kehittyä rautatien rakentamisen myötä vuonna 1963. Sen asukasmäärä oli 26 400 henkeä vuonna 2006. Beynewissä toimii Keski-Aasiasta Venäjälle johtavan kaasujohdon kompressoriasema, öljy- ja vesijohtojen pumppuasemia sekä rautatieliikenteen yrityksiä. Sieltä on rautatie- ja maantieyhteydet Aqtawiin, Maqatiin, Atırawiin, Şalqariin ja Uzbekistaniin. Seudulla tuotetaan öljyä ja maakaasua sekä harjoitetaan karjanhoitoa. Beynewin eteläpuolella sijaitsee 1500-luvun nekropoli mausoleumeineen. ==Lähteet== Luokka:Kazakstanin maantiede
Eduard Hallberg

Eduard Hallberg (s. 6. elokuuta 2003) on suomalainen alppihiihtäjä. Hän edustaa Slalom 66 -seuraa. Sipoolainen Hallberg kävi alppilukion Norjan Oppdalissa. Hän sijoittui nuorten olympialaisissa 2020 parhaimmillaan pujottelussa 13:nneksi. Nuorten MM-kilpailuissa 2023 hän saavutti suurpujottelussa hopeaa. Saman vuoden Courchevelin ja Meribelin MM- kilpailuissa hän keskeytti sekä pujottelun että suurpujottelun. Saalbachin MM- kilpailuissa 2025 hän sijoittui pujottelussa 12:nneksi sekä keskeytti suurpujottelun ja joukkuealppiyhdistetyn pujotteluosuuden. Hallberg voitti Eurooppa-cupissa kaudella 2023–2024 Kläppenin ja Hafjellin pujottelukilpailut ja sijoittui pujottelucupissa kolmanneksi. Maailmancupissa hän kilpaili ensimmäisen kerran Val-d'Isèren suurpujottelussa joulukuussa 2023. Maailmancupin pisteille hän selviytyi ensimmäisen kerran oltuaan 24:s Levin pujottelussa 17. marraskuuta 2024. Viikkoa myöhemmin Gurglin pujottelussa hän sijoittui kahdeksanneksi. == Lähteet == Luokka:Suomalaiset alppihiihtäjät Luokka:Vuonna 2003 syntyneet Luokka:Elävät henkilöt
Kapinallinen (Veronica Rothin kirja)

Kapinallinen () on nuorille suunnattu post-apokalyptinen tieteisromaani, jonka on kirjoittanut yhdysvaltalaiskirjailija Veronica Roth. Se on kolmiosaisen Outolintu-kirjasarjan toinen osa, joka jatkaa sarjan samannimistä ensimmäistä osaa ja edeltää romaania Uskollinen. Romaani julkaistiin alkuperäiskielellä 1. toukokuuta 2012 ja suomeksi 10. kesäkuuta 2014 Outi Järvisen kääntämänä. Kirjasarja sijoittuu dystooppiseen Chicagoon, jossa yhteiskunta on jaettu osastoihin hyveiden mukaan, mutta päähenkilö Tris Prior ei sovi niistä yhteenkään. Sarjan toisessa osassa jälkipuidaan Trisin perhettä kohdannutta hyökkäystä samalla kun osastojen välillä leijuu sodan uhka. Romaani voitti parhaan nuorten fantasia- tai tieteiskirjan Goodreads Choice -palkinnon julkaisuvuonnaan. Siihen pohjautuva elokuva Outolintu-sarja: Kapinallinen sai ensi-iltansa vuonna 2015. == Lähteet == Luokka:Vuoden 2012 kirjat Luokka:Yhdysvaltalaiset tieteisromaanit Luokka:Nuortenromaanit Luokka:Post- apocalypse-kirjallisuus
Joey Palmroos

Joey Palmroos (s. 1989 Turku) on suomalainen elokuvaohjaaja. Hän on ohjannut kaksi elokuvaa, Five Outlaws (2023) ja Delivery Run (2024). Palmroos opiskeli Met Film Schoolissa. Hän toimi Pete Riskin apulaisena mainoskuvauksissa. Hän on ohjannut mm. Signmarkin musiikkivideon. Hänen aviopuolisonsa on Dora Palmroos. Heillä on yhteinen tytär ja oma tuotantoyhtiö nimeltä Arctic Renegades. == Lähteet == == Aiheesta muualla == * https://www.joeypalmroos.com/ Luokka:Suomalaiset elokuvaohjaajat Luokka:Vuonna 1989 syntyneet Luokka:Elävät henkilöt
Chris Wright

Chris Wright (s. 1965) on yhdyssvaltalainen liikemies, joka toimii Yhdysvaltain energiaministerinä Donald Trumpin II hallituksessa helmikuusta 2025 alkaen. Wright on toimitusjohtaja öljy-yritys Liberty Energyssä, joka on maailman toiseksi suurin vesisärötysyritys. Hän on fossiilisten polttoaineiden käytön näkyvä puolustaja, joka on vähätellyt tarvetta siirtyä puhtaampaan energiantuotantoon. Wright on suorittanut kanditutkinnon opiskeltuaan Massachusetts Institute of Technologyssä ja University of California, Berkeleyssä. Hänellä ei ole aikaisempaa poliittista kokemusta. == Lähteet == Luokka:Yhdysvaltalaiset yritysjohtajat Luokka:Yhdysvaltain energiaministerit Luokka:Syntymävuosi puuttuu Luokka:Elävät henkilöt
Päätämme mennä Kuuhun

Päätämme mennä Kuuhun on katkelma puheesta, jonka Yhdysvaltain presidentti John F. Kennedy piti texasilaisessa Houstonin kaupungissa sijaitsevassa Ricen yliopistossa 12. syyskuuta 1962. Puheessaan Kennedy toisti tavoitteensa lähettää ihminen Kuuhun ja perusteli sitä sanoin "ei siksi, että se olisi helppoa, vaan siksi, että se on vaikeaa". Jo toukokuussa 1961 Kennedy oli puhunut julkisesti aikomuksistaan kuulentojen suhteen, mutta ajatus ei ollut herättänyt kansassa kiinnostusta. Hänen Ricella pitämänsä puheen on sanottu olleen aiempaa ylevämpi, innoittavampi ja mieleenpainuvampi. Tarkoituksena ei ollut pelkästään innostaa kansakuntaa kurkottamaan Kuuhun, vaan tarkoitus oli selittää amerikkalaisille, miksi Apollo-ohjelman tuli olla poliittisessa tärkeysjärjestyksessä korkealla sijalla, sillä tämä mahdollistaisi budjettivarojen lisäyksen hanketta varten. Puheellaan Kennedy sai taakseen kansan ja hallituksen tuen. Sekä Kennedyn aiemman puheen että hänen Ricella pitämänsä kirjoitti Ted Sorensen, joka oli Kennedyn lähimpiä neuvonantajia. Kennedy teki usein puheisiinsa vapaamuotoisia lisäyksiä ja niin nytkin: hänen lisäämänsä viittaus paikalliseen jalkapallojoukkueeseen saavutti yleisön suosion. Puheen tunnetuin kohta "päätämme mennä Kuuhun" on kuitenkin peräisin NASA:n toimittamasta luonnoksesta. Edellisenä vuonna Houston oli valittu paikaksi NASA:n Miehitettyjen avaruusalusten keskukselle (nykyinen Johnson Space Center). Syyskuussa 1962 ennen puhetta Kennedy oli vieraillut useissa avaruusalan laitoksissa tarkastamassa liikkeeseen saattamansa suunnitelman täytäntöönpanoa. Marshallin avaruuslentokeskuksessa keskuksen johtaja Wernher von Braun oli näyttänyt Kennedylle ja varapresidentti Johnsonille Saturn I:n, joka oli tuolloin maailman tehokkain raketti ja edeltäjä paljon suuremmalle Saturn V:lle, joka myöhemmin laukaisisi astronautit Kuuhun. Cape Canaveralissa johtaja Kurt H. Debus oli esitellyt heille rakettien laukaisupaikkoja. Kennedy puhui Rice-yliopiston kampuksen Rice Stadiumilla, joka oli rakennettu 70 000:n ihmisen yleisölle. Aamukymmeneltä paikalla oli 40 000 henkeä – enimmäkseen yliopiston fukseja, jotka hikoilivat kuumuudessa, jonka odotettiin nousevan päivän mittaan vielä liki 30 celsiusasteeseen. Ensimmäinen miehitetty kuulento toteutui seitsemän vuotta puheen jälkeen. == Lähteet == == Aiheesta muualla == * Puheen teksti Luokka:Puheet Luokka:Texasin historia Luokka:Houston Luokka:Apollo-ohjelma Luokka:Kylmä sota Luokka:Vuoden 1962 avaruustoiminta
Riisi-kala-järjestelmä

Riisi-kala-järjestelmä on riisinviljelyn ja kalatalouden yhdistelmä, jossa kaloja joko istutetaan tai päästetään vapaasti riisipeltoja ympäröiviin vesikanaviin. Järjestelmässä samalla alueella voidaan tuottaa kaloja ilman vähennystä riisin tuotannossa, ja lisätään eläinproteiinin tuotantoa. Järjestelmässä kalat saavat luontaisesti ruokaa peltojen läheisyydestä, ja tämä vähentää rikkaruohojen esiintymistä. Yhdistelmäviljelyissä on saatu parempia satoja vakaa typen taso luonnollisen lannoituksen kautta, jolloin tarvittiin vähemmän lisälannoitusta. Yhdistelmää on käytetty Kaakkois-Aasiassa muun muassa Intiassa, Thaimaassa, Pohjois-Vietnamissa ja eteläisessä Kiinassa. == Lähteet == Luokka:Maatalous